****

**Republika e Kosovës**

**Republika Kosova-Republic of Kosovo**

*Qeveria - Vlada – Government*

*Ministria e Administrimit të Pushtetit Lokal*

*Ministarstvo Administracije Lokalne Samouprave*

*Ministry of Local Government Administration*

*Datë: 15.04.2024*

Ministria e Administrimit të Pushtetit Lokal (MAPL), në mbështetje të kapitullit III të Kushtetutës së Republikës së Kosovës, bazuar në Ligjin Nr.03/L-047 për Mbrojtjen dhe Promovimin e të Drejtave të Komuniteteve dhe Pjesëtareve të tyre në Republikën e Kosovës, Ligjin Nr.08/L-260 mbi Ndarjet Buxhetore për Buxhetin e Republikës sё Kosovës pёr vitin 2024, shtojcën 1-(9) të Rregullores (QRK) Nr.14/2023 për Fushat e Përgjegjësisë Administrative të Zyrës së Kryeministrit dhe Ministrive, si dhe Vendimin e Qeverisë së Republikës së Kosovës Nr.10/198, të datës, 02.04.2024, shpallë:

**THIRRJE PUBLIKE PËR SUBVENCIONIMIN E NDËRTIMIT TË SHTËPIVE PËR PJESËTARËT E KOMUNITETEVE PAKICË NË KOMUNAT: MITROVICË VERIORE, ZVEÇAN, LEPOSAVIQ DHE ZUBIN POTOK**

Kjo thirrje publike nga Ministria e Administrimit të Pushtetit Lokal (MAPL), ka për qëllim subvencionimin e ndërtimit të shtëpive për pjesëtarët e komuniteteve pakicë në katër komunat veriore: **Mitrovicë Veriut, Zveçan, Leposaviq, Dhe Zubin Potok**, të cilët nuk kanë kushte adekuate të banimit, me qëllim të ju krijohen kushte normale për jetesë.

Për financimin e kësaj thirrje janë të ndara 4,000,000.00 €.

**Kriteret për** subvencionimin e ndërtimit të shtëpive për pjesëtarët e komuniteteve pakicë në katër komunat veriore: **Mitrovicë Veriut, Zveçan, Leposaviq, Dhe Zubin Potok,** të cilët nuk kanë kushte adekuate të banimit**, janë si në vijim:**

1. Të jenë shtetas të Republikës së Kosovës dhe të posedoj dokument identifikues të Republikës së Kosovës;
2. Të mos këtë shtëpi ose objekt banimi, (shtëpia ose objekti aktual i banimit të mos i plotësi kushtet për banim;
3. Dëshmi të posedimit të pronës për ndërtimin e shtëpisë në emër të aplikusit ose familjarëve të tij *(gjyshërit, prindërit, vëllezërve, motrave);*
4. Të mos ketë përfituar ndihmë për ndërtim të shtëpisë nga ana e Institucioneve shtetërore ose organizatave te tjera vendore dhe ndërkombëtare.

**Dokumentacioni i cili duhet të dorëzohet:**

1. Aplikacionin/Kërkesën e plotësuar më të gjitha të dhënat dhe të nënshkruar nga ana e aplikuesit;
2. Deklaratën nën betim që nuk ka përfituar më parë ndihmë për ndërtim/rindërtim/renovim të shtëpisë nga institucioneve shtetërore ose organizatat e tjera vendore dhe ndërkombëtare;
3. Kopjen e Letërnjoftimit për aplikuesin;
4. Certifikate ose ekstrakt i lindjes për aplikusin;
5. Certifikatën e bashkësisë familjare;
6. Certifikatën e pronësisë ose dokument i noterizuar mbi disponueshmërinë e pronës, në emër të aplikuesit ose familjarëve si: gjyshërit, prindërit, vëllezërve, motrave.

**Informata plotësuese**

*Prioritet në kushte të barabarta do të kenë kategoritë si në vijim:*

1. *Përfituesit potencialë ose familjar me nevoja të veçanta;*
2. *Përfituesit potencialë me familjar në gjendje të rëndë shëndetësore;*
3. *Prindërit vetë ushqyese;*
4. *Numri i anëtarëve të familjes.*

**Periudha e aplikimit:**

Njoftimi për thirrje publike është i publikuar në web faqen e Ministrisë së Administrimit të Pushtetit Lokal (MAPL), *(* [*https://mapl.rks-gov.net/*](https://mapl.rks-gov.net/) *).* Të gjitha informatat e nevojshme dhe formularët për aplikim në këtë thirrje publike, mund t’i gjeni në web faqe të Ministrisë, [*https://mapl.rks-gov.net/*](https://mapl.rks-gov.net/)*,* si dhe në ndërtesën e Ministrisë së Administrimit të Pushtetit Lokal (MAPL, ndërtesa e Rilindjes).

**Thirrja do të jete e hapur nga data, 15.04.2024 deri me datë, 03.05.2024. Aplikimet pas këtij afati nuk pranohen.**

**Aplikuesit që aplikojnë sipas thirrjes publike duhet të dorëzojnë të gjithë dokumentacionin në kopje fizike në katin përdhes në Ndërtesën e Qeverisë (ish Rilindja) për çdo dite pune nga ora, 09:00 deri 12:00 dhe nga ora 13:00 deri 15:30.**

Aplikacionet duhet të dorëzohen në mënyrë fizike, të jenë të mbyllura në zarf, në të cilin shkruhet:

* *Emri dhe Mbiemri i Aplikuesit;*
* *Komuna e Aplikuesit;*
* *Data e aplikimit.*

Gjithashtu informacione dhe sqarime shtesë mund të merren direkt nga zyrat e Ministrisë së Administrimit të Pushtetit Lokal (MAPL) në email adresën: alban.mitati@rks-gov.net ose ne numrin e telefonit +38 200 64 116.